钦定古今图书集成/理学汇编/字学典/第079卷 > 《题唐摸兰亭墨迹》前人
## 钦定古今图书集成/理学汇编/字学典/第079卷 > 《题唐摸兰亭墨迹》前人

君家禊帖评甲乙，和璧隋珠价相敌。神龙贞观苦未
远，赵葛冯汤总名迹。主人熊鱼两兼爱，彼短此长俱
有得。三百二十有七字，字字龙蛇怒腾掷。嗟余到手
眼生障，有数存焉岂人力。吾闻神龙之初，《黄庭》《乐毅》
真迹尚无恙。此帖犹为时所惜。况今相去又千载，古
帖消磨万无一。有馀不足贵相通，欲抱奇书求博易。